钦定古今图书集成/明伦汇编/氏族典/第375卷 > 《凌迪知万姓统谱》 > 董贤
## 钦定古今图书集成/明伦汇编/氏族典/第375卷 > 《凌迪知万姓统谱》 > 董贤

按《汉书董贤传》：“贤字圣卿，云阳人，为太子舍人。哀帝
立，随太子官为郎。传漏殿下，为人美丽自喜，哀帝望
见，说其仪貌，引上与语，拜为黄门郎。繇是始幸，宠爱
日甚。为驸马都尉侍中，出则参乘，入御左右，与上卧
起。尝昼寝，偏藉上袖，上欲起，贤未觉，不欲动，贤迺断
袖而起。其恩爱如此。封高安侯，代丁明为大司马卫”
将军时，贤年二十二，虽为三公，常给事中，领尚书。百
官因贤奏事，哀帝崩，太后诏收大司马印绶，罢归第，
即日贤自杀。